Հավելված 8

**Մրցույթ**

***ՀՀ Զբոսաշրջության կոմիտեի գովազդատեղեկատվական նյութերի բովանդակության մշակում և թարգմանություն***

***Զբոսաշրջության Կոմիտեի մասին***

ՀՀ ԷՆ Զբոսաշրջության կոմիտեն Հայաստանի զբոսաշրջության զարգացման պետական քաղաքականության մշակման և իրականացման պետական լիազոր մարմինն է, որի հիմնական գործառույթներից է Հայաստանի ճանաչելիության բարձրացումն աշխարհում:

**Մրցութային ծրագրի նկարագրությունը**

Ծրագրի շրջանակներում մշակվելու է Հայաստանի մասին գովազդատեղեկատվական բազմալեզու նյութերի բովանդակություն` որոնք լավագույնս ներկայացնում են Հայաստանի մշակութային, բնության, ժամանցային, արկածային, գործարար, առողջարանային, բժշկական զբոսաշրջության տեսակները: Ծրագրի նպատակն է նպաստել Հայաստանի մասին գովազդատեղեկատվական նյութերի թարմացմանը, նորարար բովանդակության ստեղծմանը եւ դրանց թիրախային առաջխաղացմանը։

***Ծրագրի արդյունքները***

Ծրագրի ակնկալվող արդյունքներն են`

Գովազդատեղեկատվական փաթեթների բովանդակության մշակում եւ թարգմանություն

* Բրոշյուրներ
* թռուցիկներ
* քարտեզներ
* այլ անհրաժեշտ նյութեր

***Դիմելու պայմանները***

Ծրագրի իրականացման համար կարող են դիմել այն իրավաբանական անձինք, որոնք ունեն

* Գրավիչ թեմատիկ բովանդակության մշակման եւ խմբագրման փորձ
* Հետազոտական աշխատանքների իրականացման փորձ
* Թարգմանությունների համար անհրաժեշտ մասնագիտական կազմ կամ համապատասխան պայմանագրեր
* Նմանատիպ ծրագրերի իրականացման նախկին փորձ

Հետաքրքրված դիմորդները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն` համաձայն մրցութային ընթացակարգի:

* Կազմակերպության գրանցման վկայական
* Կազմակերպության իրավասու մարմնի որոշումը մրցույթին նախատեսված պայմաններով մասնակցելու վերաբերյալ
* Կազմակերպության պորտֆոլիո` ընդգծելով նմանատիպ նախագծերում փորձը և համագործակցությունները
* Ծրագիր և կատարվող աշխատանքների ժամանակացույց
* Ներգրավվող մասնագետների տվյալներ, ինքնակենսագրականներ
* Ֆինանսական առաջարկ, որտեղ նշված են միավորի արժեքները
* Ծառայությունների մատուցման պայմանագրեր
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Ընտրված կազմակերպությունը սերտորեն կհամագործակցի Զբոսաշրջության կոմիտեի մարքեթինգի վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը հետեւյալ սկզբունքով`

* բոլոր նյութերը պետք է ներկայացվեն ՀՀ ԷՆ Զբոսաշրջության Կոմիտե հանձնման եւ ընդունման ակտերով` ստորագրված եւ կնքված:
* կատարված աշխատանքների բովանդակային եւ ֆինանսական հաշվետվությունը պետք է ներկայացվի հետեւյալ մանրամասներով`

|  |  |  |  |  |
| --- | --- | --- | --- | --- |
| Գործողություն(Ներկայացնել իրկանացված գործողության տեսակը) | Նկարագիր(Ներկայացնել կատարված աշխատանքի մանրամասները) | Ժամկետ(Նշել ժամանակահատվածը համապատասխան տողի համար) | Արդյունք(Ներկայացնել հանձնվող արդյունքը համապատասխան տողի համար) | Արժեք(Ներկայացնել ծախսը) |
| Ստեղծվող նյութեր |  |  |  |  |
| Ծախսային տող 1 |  |  |  |  |
| Ծախսային տող 2 |  |  |  |  |
| Ծախսային տող 3 |  |  |  |  |

***Մրցութային ծրագրի ժամկետը եւ պայմանները***

Հաշվետվությունների ներկայացման վերջնական վերջնաժամկետ` դեկտեմբեր 10, 2020.:

***Վճարման ընթացակարգը***

Ծրագրի իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ Զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա եւ իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների։

***Նյութերի օգտագործման իրավունքները***

Ծրագրի արդյունքում ստեղծված նյութերը համարվելու են ՀՀ ԷՆ Զբոսաշրջության Կոմիտեի սեփականությունը: